ข้อบัญญัติองค์การบริหารส่วนตำบลบางจะเกร็งข้อบัญญัติองค์การบริหารส่วนตำบลบางจะเกร็งเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลบางจะเกร็งอำเภอเมืองสมุทรสงคราม จังหวัดสมุทรสงครามพ.ศ.๒๕๕๒ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งได้แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ องค์การบริหารส่วนตำบลบางจะเกร็งโดยความเห็นชอบของสภาองค์การบริหารส่วนตำบลบางจะเกร็งจึงออกข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางจะเกร็งเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลบางจะเกร็ง อำเภอเมืองสมุทรสงครามจังหวัดสมุทรสงคราม พ.ศ. ๒๕๕๒ข้อ ๒[๑]ข้อบัญญัติองค์การบริหารส่วนตำบลบางจะเกร็งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองสมุทรสงครามที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในข้อบัญญัตินี้บริเวณที่ ๑หมายความว่า พื้นที่ในบริเวณ ดังต่อไปนี้๑.๑ ด้านเหนือ จดคลองกลางฝั่งใต้ด้านตะวันออก จดเส้นตรงที่ต่อจากเส้นขนานระยะ๑๐๐ เมตร กับศูนย์กลางถนนราชญาติรักษาด้านใต้ จดสถานีจ่ายน้ำบางจะเกร็งการประปาสมุทรสงครามด้านตะวันตก จดโรงเรียนวัดบางจะเกร็ง(ประโชต ประชานุกูล) และวัดบางจะเกร็ง๑.๒ ด้านเหนือ จดถนนราชญาติรักษาฟากใต้ และสถานีจ่ายน้ำบางจะเกร็งการประปาสมุทรสงครามด้านตะวันออก จดเส้นขนานระยะ๑๐๐ เมตร กับศูนย์กลางถนนราชญาติรักษาด้านใต้ จดถนนราษฎร์ประสิทธิ์ฝั่งเหนือ และคลองมอญ ฝั่งเหนือด้านตะวันตก จดคลองบางจะเกร็งฝั่งตะวันออก๑.๓ ด้านเหนือ จดคลองบางจะเกร็งฝั่งใต้ด้านตะวันออก จดถนนราษฎร์ประสิทธิ์ฟากตะวันตกด้านใต้ จดวัดศรัทธาธรรมและโรงเรียนวัดศรัทธาธรรมด้านตะวันตก จดแม่น้ำแม่กลองฝั่งตะวันออกบริเวณที่ ๒หมายความว่าพื้นที่ในบริเวณด้านเหนือ จดคลองบางจะเกร็ง ฝั่งใต้ ด้านตะวันออก จดคลองมอญฝั่งตะวันตก ด้านใต้ จดถนนราชญาติรักษา ฟากเหนือ ด้านตะวันตก จดถนนราษฎร์ประสิทธิ์ฟากตะวันออกบริเวณที่ ๓หมายความว่า พื้นที่ในบริเวณ ดังต่อไปนี้๓.๑ ด้านเหนือ จดโรงเรียนวัดศรัทธารามด้านตะวันออก จดถนนราษฎร์ประสิทธิ์ฟากตะวันตก เส้นตั้งฉากกับศูนย์กลางถนนราษฎร์ประสิทธิ์ที่จุดซึ่งอยู่ห่างจากจุดบรรจบของถนนราชญาติรักษากับถนนราษฎร์ประสิทธิ์ ไปตามถนนราษฎร์ประสิทธิ์เป็นระยะ ๑,๒๐๐ เมตรด้านใต้ จดแม่น้ำแม่กลองฝั่งตะวันออก๓.๒พื้นที่ในบริเวณโรงงานน้ำปลาตราปลาหมึกบริเวณที่ ๔หมายความว่าพื้นที่ในบริเวณ ด้านเหนือ จดคลองกลางฝั่งใต้ คลองสีสก ฝั่งใต้และคลองทะเลฝั่งใต้ ด้านตะวันออก จดเส้นขนานระยะ ๕๐๐ เมตร กับศูนย์กลางทางหลวงชนบท สส.๒๐๐๓ด้านใต้ จดเส้นขนานระยะ ๕๐๐ เมตร กับศูนย์กลางทางหลวงชนบท สส.๒๐๐๓ เส้นขนานระยะ๕๐๐ เมตร กับศูนย์กลางถนนราษฎร์ประสิทธิ์เส้นตั้งฉากกับศูนย์กลางถนนราษฎร์ประสิทธิ์ ที่จุดซึ่งอยู่ห่างจากถนนราชญาติรักษาบรรจบกับถนนราษฎร์ประสิทธิ์ไปตามแนวถนนราษฎร์ประสิทธิ์เป็นระยะ ๑,๒๐๐ เมตร ถนนราษฎร์ประสิทธิ์ ฟากเหนือและโรงงานน้ำปลาตราปลาหมึก ด้านตะวันตกจดเส้นขนานระยะ ๑๐๐ เมตรกับศูนย์กลางถนนราชญาติรักษา สถานีจ่ายน้ำบางจะเกร็ง การประปาสมุทรสงครามและเส้นตรงต่อจากเส้นขนานระยะ ๑๐๐ เมตร กับศูนย์กลางถนนราชญาติรักษาบริเวณที่ ๕หมายความว่าพื้นที่ในบริเวณด้านเหนือ จดเส้นขนานระยะ ๕๐๐ เมตร กับศูนย์กลางถนนราษฎร์ประสิทธิ์เส้นขนานระยะ ๕๐๐ เมตร กับศูนย์กลางทางหลวงชนบท สส.๒๐๐๓ และคลองทะเล ฝั่งใต้ด้านตะวันออก จดแนวเขตองค์การบริหารส่วนตำบลบางจะเกร็ง ด้านตะวันออก ด้านใต้จดแนวเขตองค์การบริหารส่วนตำบลบางจะเกร็งด้านใต้ ด้านตะวันตกจดเส้นตั้งฉากกับศูนย์กลางถนนราษฎร์ประสิทธิ์ที่จุดซึ่งอยู่ห่างจากจุดบรรจบของถนนราชญาติรักษากับถนนราษฎร์ประสิทธิ์ไปตามถนนราษฎร์ประสิทธิ์ เป็นระยะ ๑,๒๐๐ เมตรทั้งนี้ตามแผนที่ท้ายข้อบัญญัตินี้ข้อ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓)คลังเชื้อเพลิงเพื่อการขายส่ง(๔)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการและร้านจำหน่ายก๊าซ(๕)คลังวัตถุอันตรายตามกฎหมายว่าด้วยวัตถุอันตราย(๖) สถานที่กำจัดมูลฝอยข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงร้านจำหน่ายก๊าซ(๕)คลังวัตถุอันตรายตามกฎหมายว่าด้วยวัตถุอันตราย(๖) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้าหรือโดยก่อเหตุรำคาญตามกฎหมายว่าด้วยการสาธารณสุข(๗) ไซโลเก็บผลิตผลการเกษตร(๘)สุสานและฌาปนสถานตามกฎหมายว่าด้วยสุสานและฌาปนสถาน(๙) สถานที่กำจัดมูลฝอย(๑๐) สถานที่ซื้อขายเศษวัสดุข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) สถานสงเคราะห์หรือรับเลี้ยงเด็กหรือคนชรา(๔)สุสานและฌาปนสถานตามกฎหมายว่าด้วยสุสานและฌาปนสถานข้อ ๗ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๒)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๓) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๘ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๒)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๓) อาคารขนาดใหญ่(๔) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๕)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๖) คลังเชื้อเพลิงเพื่อการขายส่ง(๗)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงถานีบริการและร้านจำหน่ายก๊าซ(๘)คลังวัตถุอันตรายตามกฎหมายว่าด้วยวัตถุอันตราย(๙) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้าหรือโดยก่อเหตุรำคาญตามกฎหมายว่าด้วยการสาธารณสุข(๑๐) สถานที่กำจัดมูลฝอย(๑๑) สถานที่ซื้อขายเศษวัสดุข้อ ๙ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ ข้อ ๗ และข้อ ๘ ห้ามมิให้บุคคลใดดัดแปลงใช้หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ข้อ ๗ และข้อ ๘ข้อ ๑๐อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ ๑๑อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๒ให้นายกองค์การบริหารส่วนตำบลบางจะเกร็งรักษาการตามข้อบัญญัตินี้ประกาศณ วันที่ ๑ กรกฎาคม พ.ศ. ๒๕๕๒ศราวุธกล้วยจำนงค์นายกองค์การบริหารส่วนตำบลบางจะเกร็ง[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบางจะเกร็ง เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลบางจะเกร็ง อำเภอเมืองสมุทรสงครามจังหวัดสมุทรสงคราม พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๓พฤศจิกายน ๒๕๕๒นันท์นภัสร์/ตรวจ๓พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๙ ง/หน้า ๘๐/๓๐ ตุลาคม ๒๕๕๒